

คำสั่งองค์การบริหารส่วนตำบลนาเคียน

ที่ 761 / ๒๕๕8

เรื่อง **แต่งตั้งคณะกรรมการรับเรื่องร้องเรียน/ร้องทุกข์ การทุจริตขององค์กรปกครองส่วนท้องถิ่น**

----------------------------------------------

ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 กำหนดให้องค์กรปกครองส่วนท้องถิ่นอำนวยความสะดวก และตอบสนองความต้องการของประชาชน เพื่อยกระดับมาตรฐานการบริการที่เป็นความต้องการของประชาชน และประชาชนสามารถตรวจสอบได้ จึงจัดให้มีระบบการรับฟังข้อร้องเรียน/ร้องทุกข์ การสอบถามจากประชาชนผู้มารับบริการที่ดี ซึ่งจะทำให้การบริหารงานในท้องถิ่นบรรลุเป้าหมายตามวัตถุประสงค์ที่วางไว้

ในการนี้ องค์การบริหารส่วนตำบลนาเคียน จึงแต่งตั้งคณะกรรมการรับเรื่องร้องเรียน/ร้องทุกข์ การทุจริตขององค์กรปกครองส่วนท้องถิ่น ประกอบด้วย

1. ปลัดองค์การบริหารส่วนตำบลนาเคียน เป็นประธานกรรมการ
2. รองปลัดองค์การบริหารส่วนตำบลนาเคียน กรรมการ
3. ผู้อำนวยการกองช่าง กรรมการ
4. ผู้อำนวยการกองคลัง กรรมการ
5. หัวหน้าสำนักปลัดองค์การบริหารส่วนตำบลนาเคียน กรรมการ
6. นิติกร เลขานุการ

**โดยให้คณะกรรมการฯ ที่ได้รับการแต่งตั้งมีอำนาจหน้าที่ ดังนี้**

1. จัดทำแบบคำร้อง

2. จัดให้มีสมุดบันทึกการควบคุมการสอบถามหรือการร้องเรียน/ร้องทุกข์

3. ให้แจ้งผลการดำเนินการให้ผู้สอบถามหรือร้องเรียน/ร้องทุกข์ ทราบภายใน 15 วัน

4. หากมีอุปสรรค ความยุ่งยากในการปฏิบัติราชการ ให้เสนอผู้บังคับบัญชาเพื่อทราบทันที

5. ให้เลขานุการ เป็นผู้รับเรื่องร้องเรียน/ร้องทุกข์ พร้อมทั้งแจ้งผลการดำเนินการให้ผู้สอบถามหรือผู้ร้องเรียน/ร้องทุกข์ทราบ

ทั้งนี้ ตั้งแต่บัดนี้เป็นต้นไป คำสั่งใดขัดหรือแย้งกับคำสั่งนี้ให้ใช้คำสั่งนี้แทน

สั่ง ณ วันที่ 5 เดือน ตุลาคม พ.ศ. ๒๕๕8

จรรยา ตัดสายชล

( นายจรรยา ตัดสายชล )

นายกองค์การบริหารส่วนตำบลนาเคียน